Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 7914

(4) Az EGT-megállapodás 53. cikke, illetve az említett megállapodás 25. jegyzőkönyvének 1. cikke alapján akár az EFTA Felügyeleti Hatóság, akár a Bizottság által a csatlakozást megelőzően hozott azok az egyedi mentességet adó vagy nemleges megállapítást tartalmazó határozatok, amelyek a csatlakozás következtében az EK-Szerződés 85. cikkének, illetve az ESZAK-Szerződés 65. cikkének hatálya alá tartozó esetekre vonatkoznak, a csatlakozást követően az EK-Szerződés 85. cikke, illetve, adott esetben, az ESZAK-Szerződés 65. cikke alkalmazása szempontjából hatályban maradnak a bennük meghatározott határidő lejártáig, illetve amíg közösségi jog elveivel összhangban a Bizottság kellően megalapozott ellentétes értelmű határozatot nem hoz.

Source: https://magyarkozlony.hu/hivatalos-lapok/f4a47c4158b2eb59c5b440f523997426d1c70adc/dokumentumok/f626c1259cf359d27859685440be3f028eb56a15/letoltes